《红情 残红》
清代·姚燮

夜来风急。定胭脂损了，旧时颜色。瘦燕有情，宛转衔来傍瑶席。

多少颓垣废井，但斜日、凄烟凝碧。便几点、拂上帘丝，波动罥无力。

愁寂。露阶立。恁梦断玉钩，粉痕犹湿。画楼天接，芳树沉沉上阳夕。

搀入三分尘絮，漂不到、江南消息。问隔院、深翠里，甚人觅得。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。